**รายงานการประชุมองค์การบริหารส่วนตำบลหินดาด**

**สมัยสามัญ สมัยที่ 1 ครั้งที่ 1 /2555**

**วันที่ 7 เดือน กุมภาพันธ์ พ.ศ. 2555**

**ณ ห้องประชุมสภาองค์การบริหารส่วนตำบลหินดาด**

**เริ่มประชุมเวลา 09.30 น.**

เลขานุการสภาฯ ได้ตรวจรายชื่อผู้มาประชุมเห็นว่าครบองค์ประชุมแล้ว จึงเชิญประธานสภาฯ

ได้จุดเทียน ธูป บูชาพระรัตนตรัย กล่าวเปิดประชุมและเข้าสู่ระเบียบวาระการประชุมตามลำดับต่อไป

**ระเบียบวาระที่ 1 เรื่องที่ประธานแจ้งให้ทราบ**

**1.1 แนะนำพนักงานส่วนตำบลย้ายมาใหม่**

**- นางสาวอรทัย ตันกระโทก เจ้าหน้าที่ตรวจสอบภายใน 6 ว.**

**- นายพงศ์ศักดิ์ อัศวเมธีกาญจน์ นักพัฒนาชุมชน 3**

**- จ.อ.เกียรติศักดิ์ เนตรคุณ เจ้าพนักงานป้องกันฯ 2**

**1.2 ในกรณีที่ผู้สูงอายุเสียชีวิต ขอให้สมาชิก อบต. ได้แจ้งเจ้าหน้าที่ผู้รับผิดชอบทราบ ภายใน 3 วัน นับจากการเสียชีวิตลง เพื่อทางเจ้าหน้าที่จะได้ดำเนินการในส่วนที่เกี่ยวข้องต่อไป**

ที่ประชุม รับทราบ

**ระเบียบวาระที่ 2 รับรองรายงานการประชุมครั้งที่ผ่านมา การประชุมสภาสมัยสามัญ สมัยที่ 4 ครั้งที่**

**1/2554 เมื่อวันที่ 13 เดือน ธันวาคม พ.ศ. 2554**

**มติที่ประชุม** มีมติรับรอง 45 เสียง

ไม่รับรอง 0 เสียง

งดออกเสียง 1 เสียง (ประธานสภาฯ งดออกเสียง)

**ระเบียบวาระที่ 3 เรื่องเสนอเพื่อพิจารณา**

**3.1 การกำหนดสมัยประชุมสภาฯองค์การบริหารส่วนตำบลหินดาด สมัยสามัญ**

**ประจำปี 2555 และการกำหนดสมัยประชุมสภาฯ สมัยสามัญ ประจำปี 2556 สมัย**

**แรก**

**ประธานสภาฯ** ขอเชิญสมาชิกสภาฯ ทุกท่านได้ร่วมกันพิจารณากำหนดสมัยประชุม สมัยสามัญประจำปี 2555 ว่าจะกำหนดให้มีกี่สมัย และประชุมในระหว่างวันที่ เท่าไรบ้าง ขอเชิญเสนอครับ

**นายเจน เมยขุนทด** เสนอกำหนดสมัยประชุมสมัยสามัญประจำปี 2555 จำนวน 4 สมัย มีผู้รับรอง 2ท่าน

**ส.อบต.ม.1** ท่าน คือ นายวินัย แดดจันทึก ส.อบต.ม.13 และนายสุรเชษฐ์ มอมขุนทด

ส.อบต.ม.6

**ประธานสภาฯ** มีสมาชิกสภาท่านใดที่เสนอที่ประชุมเป็นอย่างอื่นอีกหรือไม่

**ที่ประชุม** ไม่มี

**ประธานสภาฯ** ผมขอแจ้งให้ที่ประชุมทราบว่าสภามีมติที่ประชุมกำหนดสมัยประชุมสามัญประจำปี 2555 เป็น 4 สมัย

**ที่ประชุม รับทราบ**

**ประธานสภาฯ ต่อไปเป็นการกำหนดวันเดือนที่จะประชุมสมัยสามัญประจำปี 2555**

**ที่ประชุม ที่ประชุมได้พิจารณาร่วมกันแล้ว มีมติ กำหนดสมัยประชุมสมัยสามัญประจำปี 2555**

**ดังนี้**

สมัยที่ 1 เดือน กุมภาพันธ์ ระหว่างวันที่ 1 – 15 กุมภาพันธ์ 2555

สมัยที่ 2 เดือน มิถุนายน ระหว่างวันที่ 1 – 15 มิถุนายน 2555

สมัยที่ 3 เดือน สิงหาคม ระหว่างวันที่ 1 – 15 สิงหาคม 2555

สมัยที่ 4 เดือน ธันวาคม ระหว่างวันที่ 1 – 15 กุธันวาคม 2555

**ประธานสภาฯ** ต่อไปเป็นการพิจารณากำหนดสมัยประชุมสามัญสมัยแรก ประจำปี 2556 ขอให้

ท่านสมาชิกได้พิจารณาร่วมกันเพื่อกำหนดสมัยประชุมดังกล่าว

**มติที่ประชุม** สมาชิกสภาฯ ได้ร่วมกันพิจารณาแล้วมีมติกำหนดสมัยประชุมสมัยแรกปี 2556

ประชุม ระหว่างวันที่ 1-15 กุมภาพันธ์ 2556 เป็นเอกฉันท์

3.2 ขอความเห็นชอบปรับปรุงบัญชีจากบัญชีเงินประกันสัญญา เข้าบัญชีเงินสะสม

จำนวน 4,298.-บาท (สี่พันสองร้อยเก้าสิบแปดบาทถ้วน)

**ประธานสภาฯ** ขอเชิญหัวหน้าส่วนการคลังได้ชี้แจงเหตุผลรายละเอียดการขอความเห็นชอบ

ปรับปรุงบัญชีดังกล่าวให้สภาได้รับทราบเพื่อประกอบการพิจารณาของสภาต่อไป

**หัวหน้าส่วนการคลัง** ตามที่สำนักงานตรวจเงินแผ่นดินภูมิภาคที่ 4 (จังหวัดนครราชสีมา) ได้ตรวจสอบการเงิน

ทั่วไป ปีงบประมาณ 2552 ขององค์การบริหารส่วนตำบลหินดาด ระหว่างวันที่ 11-15 กุมภาพันธ์ 2553 จากการตรวจสอบทะเบียนคุมเงินมัดจำประกันสัญญา มียอดเงินคงเหลือไม่ตรงกับบัญชีแยกประเภท ซึ่งสูงกว่าบัญชีแยกประเภทจำนวนเงิน 4,298.-บาท ประกอบกับวันที่ 9 มกราคม 2555 สำนักงานส่งเสริมการปกครองท้องถิ่นจังหวัดนครราชสีมา ได้เข้าตรวจสอบการเงิน บัญชี และการพัสดุขององค์กรปกครองส่วนท้องถิ่น (อบต.หินดาด) จำนวนเงินดังกล่าวไม่มีข้อมูลให้ตรวจสอบได้ ซึ่งข้อเท็จจริงจากการที่ส่วนการคลัง ได้ดำเนินการตรวจสอบทะเบียนคุมเงินมัดจำประกันสัญญา ตั้งแต่ปีงบประมาณ 2547 จนถึงวันที่ 9 มกราคม พ.ศ. 2555 มียอดเงินคงเหลือ 74 ราย จำนวนเงิน 658,241.-บาท ตามบัญชีแยกประเภทมีเงินคงเหลือ

653,943.-บาท ซึ่งมียอดเงินตามทะเบียนคุมเงินประกันสัญญา สูงกว่าบัญชีแยกประเภท จำนวนเงิน 4,298.-บาท จำนวนเงินดังกล่าว ไม่มีข้อมูลให้ตรวจสอบได้

ประกอบกับระเบียบกระทรวงมหาดไทย ว่าด้วยการพัสดุของหน่วยการบริหารราชการส่วนท้องถิ่น พ.ศ. 2535 แก้ไขเพิ่มเติม (ฉบับที่ 2) พ.ศ. 2539 แก้ไขเพิ่มเติม (ฉบับที่ 3 4 และ 5) พ.ศ. 2541 แก้ไขเพิ่มเติม (ฉบับที่ 6) พ.ศ. 2543 แก้ไขเพิ่มเติม (ฉบับที่ 7) พ.ศ. 2545 แก้ไขเพิ่มเติม (ฉบับที่ 8) พ.ศ. 2547 และแก้ไขเพิ่มเติม (ฉบับที่ 9) พ.ศ. 2553 ข้อ 137 ให้หน่วยงานราชการส่วนท้องถิ่น คืนหลักประกันสัญญาให้แก่ผู้เสนอราคาคู่สัญญาหรือผู้ค้ำประกันตามหลักเกณฑ์ ดังนี้

(2) หลักประกันสัญญาให้คืนให้แก่คู่สัญญา หรือ ผู้ค้ำประกันโดยเร็วและอย่างช้าต้องไม่เกิน 15 วัน นับแต่วันที่คู่สัญญาพ้นจากข้อผูกพันตามสัญญาแล้ว ซึ่งจำนวนเงินดังกล่าว ไม่มีข้อมูลให้ตรวจสอบได้ และไม่มีผู้รับจ้างรายใดขอคืนเงินประกันสัญญาดังกล่าว ซึ่งได้พ้นการประกันความชำรุดบกพร่องกับองค์การบริหารส่วนตำบลหินดาดแล้ว ซึ่งทางองค์การบริหารส่วนตำบลหินดาดได้รับคำแนะนำจากเจ้าหน้าที่ผู้ตรวจสอบจากสำนักงานส่งเสริมการปกครองส่วนท้องถิ่นจังหวัดนครราชสีมาเมื่อวันที่ ๙ มกราคม ๒๕๕๕ เพื่อให้ทะเบียนคุมเงินมัดจำประกันสัญญา และบัญชีแยกประเภทถูกต้องตรงกันเป็นปัจจุบัน ง่ายต่อการตรวจสอบโดยเป็นประโยชน์แก่ทางราชการให้นำเข้าที่ประชุมสภาองค์การบริหารส่วนตำบลหินดาด เพื่อขอความเห็นชอบจากสภาฯ

ปรับปรุงบัญชีจากบัญชีเงินประกันสัญญาเข้าบัญชีเงินสะสมจำนวน 4,298.-บาท

ต่อไป

**มติที่ประชุม** ที่ประชุมได้พิจารณาร่วมกันแล้วเห็นว่าเป็นประโยชน์แก่ทางราชการจึงขออนุมัติให้

ปรับปรุงบัญชีจากบัญชีเงินประกันสัญญา เข้าบัญชีเงินสะสม จำนวน 4,298.-บาท

ตามที่ขอ

3.3 การอบรมเพิ่มประสิทธิภาพและศึกษาดูงาน จ.จันทบุรี

**ประธานสภาฯ** การกำหนดวันอบรมเพิ่มประสิทธิภาพและศึกษาดูงาน จ.จันทบุรี ประจำปี 2555

**ที่ประชุม** ได้กำหนดการอบรมเพิ่มประสิทธิภาพฯ ขึ้น ในระหว่างวันที่ 4 - 7 มีนาคม พ.ศ. 2555

รายละเอียดตามเอกสารโครงการที่นำเสนอที่ประชุม

**ระเบียบวาระที่ 4 เรื่องอื่น ๆ (ถ้ามี)**

**ประธานสภาฯ** ปิดประชุมเวลา 12.20 น.

**คณะกรรมการตรวจรายงานการประชุม**

ลงชื่อ วินัย แดดจันทึก

(นายวินัย แดดจันทึก) ลงชื่อ สิริเชษฐ์ รุ่งสิทธิ์รัฐกร ผู้จดรายงานการประชุม

(นายสิริเชษฐ์ รุ่งสิทธิ์รัฐกร)

เลขานุการสภาองค์การบริหารส่วนตำบลหินดาด

ลงชื่อ ชำนาญ บ้ำสันเทียะ

(นายชำนาญ บ้ำสันเทียะ)

ลงชื่อ สุระชาติ กึมขุนทด ผู้ตรวจรายงานการประชุม

(นายสุระชาติ กึมขุนทด)

ประธานสภาองค์การบริหารส่วนตำบลหินดาด

ลงชื่อ สุวิทย์ ดวนขุนทด

(นายสุวิทย์ ดวนขุนทด)